Derby spannend | Netwerk24
Deur Marnus Kok 15 Mei 2019 06:00
Die Hoërskool Diamantveld se agtsteman, Stefan Swart, dryf vorentoe in Saterdag se wedstryd.
Die Hoërskool Diamantveld se rugbyspan het danksy ’n verwoestende vertoning van sy agttal sy buurman, die Hoërskool Noord-Kaap, op Saterdag (11/05) die tweede jaar ná mekaar in die jaarlikse derby geklop.
Die wenspan, met sy kaptein, die agtsteman Stefan Swart aan die spits, het ses drieë gedruk om Northerns op hul tuisveld met 32 – 14 ore aan te sit.
Ook die stut Anrich Rosenstrauch en die slot Niel Swartz het ’n barshou gespeel.
Dit sou altyd ’n stryd tussen Diamantveld se voorspelers en Noord-Kaap se giftige agterspelers gewees het.
“Ons het net die bal voor gehou, nie geskop nie en net seker gemaak dat die bal nie by hul agterspelers uitkom nie. Dit was regte Blou Bul-rugby, nie mooi nie, maar effektief,” sê Jaco Dames, afrigter van Diamantveld.
Die Diamonds het ook in 2015 gewen, toe die kragmeting ook op Northerns se veld beslis is, deur met 16 – 10 koning te kraai.
Noord-Kaap se afrigter, Deon Carney, sê Diamantveld was die beste span op die dag.
“Ons het nie net opgedaag nie, hulle het ’n plan gehad en dit uitgevoer.”
) Die volledige rugbyuitslae is:
o.19A: Diamantveld 32, Noord-Kaap 14
o.19B: Noord-Kaap 21, Diamantveld 15
o.16A: Diamantveld 61, Noord-Kaap 0
o.15A: Diamantveld 61, Noord-Kaap 5
o.14: Diamantveld 31, Noord-Kaap 0
) Die hokkieuitslae is:
: Noord-Kaap 2, Diamantveld 1
Noord-Kaap 1, Diamantveld 0
Diamantveld 1, Noord-Kaap 1
Diamantveld 2, Noord-Kaap 1
Lees meer oor die netbaluitslae op bl. 8.